ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 89/15

Appell ippreżentat fl-24 ta’ Jannar 2012 minn Idromacchine Srl et, kontra s-sentenza mogħtija mill-Qorti Ġenerali (Ir-Raba Awla) fit-8 ta’ Novembru 2011 fil-Kawża T-88/09, Idromacchine Srl et vs Il-Kummissjoni

(Kawża C-34/12 P)

2012/C 89/23

Lingwa tal-kawża: it-Taljan

Partijiet

Appellanti: Idromacchine Srl, Alessandro Capuzzo, Roberto Capuzzo (rappreżentanti: W. Viscardini u G. Donà, avukati)

Parti oħra fil-proċeduri: Il-Kummissjoni Ewropea

Talbiet tal-appellanti

L-appellanti jitolbu li l-Qorti tal-Ġustizzja jogħġobha:

— tannulla parzjalment is-sentenza tal-Qorti Ġenerali (Ir-Raba’ Awla) mogħtija fit-8 ta’ Novembru 2011, fil-Kawża T-88/09, sa fejn: — ma rrikonoxxietx id-dannu materjali subit minn Idromacchine; — irrikonoxxiet biss dannu morali irriżorju fir-rigward ta’ Idromacchine; — ma rrikonoxxietx id-dannu morali subit minn A. Capuzzo u minn R.Capuzzo; — u, konsegwentement, laqgħet it-talbiet tar-rikorrenti mressqa fl-ewwel istanza.

— tikkundanna lill-Kummissjoni għall-ispejjeż sostnuti fiż-żewġ istanzi.

Aggravji u argumenti prinċipali

Ir-rikorrenti jibbażaw ruħhom fuq l-żbalji ta’ liġi li ġejjin mwettqa mill-Qorti Ġenerali:

I. żball manifest, li jirriżulta mill-atti tal-proċedura, sa fejn il-Qorti Ġenerali kkunsidrat li ma kienx is-suġġett tar-rikors li tiġi vverifikata n-natura żbaljata tal-fatti preġudikanti attribwiti lil Idromacchine;

II. motivazzjoni insuffiċċjenti u għalhekk żbaljata fir-rigward taċ-ċaħda tal-ilmenti li jikkonċernaw il-ksur tal-prinċipji ta’ diliġenza u ta’ rispett tad-drittijiet tad-difiża;

III. żnaturament manifest tal-atti tal-proċedura, tal-fatti u tal-provi li jikkonċernaw id-dannu materjali — Ksur tar-regoli applikabbli għall-oneru tal-prova — Difetti ta’ motivazzjoni;

IV. ksur tal-obbligu ta’ motivazzjoni, tal-prinċipji ta’ proporzjonalità u ta’ nondiskriminazzjoni u tiċħid mill-ġustizzja fir-rigward tal-kriterji ta’ kwantifikazzjoni tad-dannu morali rrikonoxxut fir-rigward ta’ Idromacchine;
MT Il-Ġurnal Uffiċjali tal-Unjoni Ewropea C 194/10

Appell ippreżentat fil-5 ta’ April 2012 minn EI du Pont de Nemours and Company kontra s-sentenza tal-Qorti Ġenerali (Is-Seba’ Awla) tat-2 ta’ Frar 2012 fil-Kawża T-76/08: EI du Pont de Nemours and Company et vs Il-Kummissjoni Ewropea

(Kawża C-172/12 P)

2012/C 194/16

Lingwa tal-kawża: l-Ingliż

Partijiet

Appellanti: EI du Pont de Nemours and Company (rappreżentanti: J. Boyce, A. Lyle-Smythe, Solicitors)

Partijiet l-oħra fil-proċedura: DuPont Performance Elastomers LLC, DuPont Performance Elastomers SA, Il-Kummissjoni Ewropea

Talbiet tal-appellanti

L-appellanti titlob li l-Qorti tal-Ġustizzja jogħġobha:

— tannulla s-sentenza tal-Qorti Ġenerali fil-Kawża T-76/08 sa fejn din ikkonfermat il-konstatazzjoni tal-Kummissjoni li l-appellanti kienet ipparteċipat fil-ksur u għandha tħallas multa;

— tordna lill-Kummissjoni tħallas l-ispejjeż ta’ dawn il-proċeduri.

Aggravji u argumenti prinċipali

L-aggravji tal-appellanti huma li l-Qorti Ġenerali wettqet żball ta’ liġi meta kkonstatat li l-appellanti kienet responsabili għal ksur minn DuPont Dow Elastomers (“DDE”). Sa fejn dan l-aggravju tal-appellanti jiġi milqugħ, isegwi li:

— fir-rigward tal-perijodu qabel l-istabbiliment ta’ DDE (meta n-negozju tal-gomma chloroprene kien il-proprjetà tal-appellanti) il-Qorti Ġenerali wettqet żball ta’ liġi meta ma ddeċidietx li l-Kummissjoni kienet preskritta milli timponi multa fuq l-appellanti fir-rigward tal-parteċipazzjoni mis-sussidjarji tagħha, u
MT Il-Ġurnal Uffiċjali tal-Unjoni Ewropea C 157/5

Talba għal deċiżjoni preliminari mressqa mit-Tribunale Amministrativo Regionale per la Lombardia (l-Italja) fit-2 ta’ April 2012 — Alessandra Venturini vs A.S.L. Varese et

(Kawża C-159/12)

2012/C 157/07

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia

Partijiet fil-kawża prinċipali

Rikorrenti: Alessandra Venturini

Konvenuti: A.S.L. Varese et

Domanda preliminari

Il-prinċipji ta’ libertà ta’ stabbiliment, ta’ non-diskriminazzjoni u ta’ protezzjoni tal-kompetizzjoni stabbiliti fl-Artikoli 49 TFUE et seq. jipprekludu leġiżlazzjoni nazzjonali li tipprojbixxi lil spiżjar, ikkwalifikat u rreġistrat mal-assoċjazzjoni professjonali rilevanti iżda li ma huwiex proprjetarju ta’ negozju inkluż fil-pianta organica [mappa tal-ispiżeriji], milli jiddistribwixxi bl-imnut fil-para-spiżerija li tagħha huwa proprjetarju, anki dawk il-mediċini suġġetti għal riċetta medika fuq “ricetta bianca”, jiġifieri mediċini li ma jiġux addebitati lis-Servizio Sanitario Nazionale u li jitħallsu kompletament miċ-ċittadin, u li tistabbilixxi anki f’dan il-qasam projbizzjoni ta’ bejgħ ta’ ċerti kategoriji ta’ prodotti farmaċewtiċi u kwota numerika ta’ negozji li jistgħu jiġu stabbiliti fit-territorju nazzjonali.
MT Il-Ġurnal Uffiċjali tal-Unjoni Ewropea C 157/5

Talba għal deċiżjoni preliminari mressqa mit-Tribunale Amministrativo Regionale per la Lombardia (l-Italja) fit-2 ta’ April 2012 — Maria Rosa Gramegna vs A.S.L. Lodi et

(Kawża C-160/12)

2012/C 157/08

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia

Partijiet fil-kawża prinċipali

Rikorrenti: Maria Rosa Gramegna

Konvenuti: A.S.L. Lodi et

Domanda preliminari

Il-prinċipji ta’ libertà ta’ stabbiliment, ta’ non-diskriminazzjoni u ta’ protezzjoni tal-kompetizzjoni stabbiliti fl-Artikoli 49 TFUE et seq. jipprekludu leġiżlazzjoni nazzjonali li tipprojbixxi lil spiżjar, ikkwalifikat u rreġistrat mal-assoċjazzjoni professjonali rilevanti iżda li ma huwiex proprjetarju ta’ negozju inkluż fil-pianta organica [mappa tal-ispiżeriji], milli jiddistribwixxi bl-imnut fil-para-spiżerija li tagħha huwa proprjetarju, anki dawk il-mediċini suġġetti għal riċetta medika fuq “ricetta bianca”, jiġifieri mediċini li ma jiġux addebitati lis-Servizio Sanitario Nazionale u li jitħallsu kompletament miċ-ċittadin, u li tistabbilixxi anki f’dan il-qasam projbizzjoni ta’ bejgħ ta’ ċerti kategoriji ta’ prodotti farmaċewtiċi u kwota numerika ta’ negozji li jistgħu jiġu stabbiliti fit-territorju nazzjonali..
MT Il-Ġurnal Uffiċjali tal-Unjoni Ewropea C 157/5

Talba għal deċiżjoni preliminari mressqa mit-Tribunale Amministrativo Regionale per la Lombardia (l-Italja) fit-2 ta’ April 2012 — Anna Muzzio vs A.S.L. Pavia et

(Kawża C-161/12)

2012/C 157/09

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia

Partijiet fil-kawża prinċipali

Rikorrenti: Anna Muzzio

Konvenuti: A.S.L. Pavia et

Domanda preliminari

Il-prinċipji ta’ libertà ta’ stabbiliment, ta’ non-diskriminazzjoni u ta’ protezzjoni tal-kompetizzjoni stabbiliti fl-Artikoli 49 TFUE et seq. jipprekludu leġiżlazzjoni nazzjonali li tipprojbixxi lil spiżjar, ikkwalifikat u rreġistrat mal-assoċjazzjoni professjonali rilevanti iżda li ma huwiex proprjetarju ta’ negozju inkluż fil-pianta organica [mappa tal-ispiżeriji], milli jiddistribwixxi bl-imnut fil-para-spiżerija li tagħha huwa proprjetarju, anki dawk il-mediċini suġġetti għal riċetta medika fuq “ricetta bianca”, jiġifieri mediċini li ma jiġux addebitati lis-Servizio Sanitario Nazionale u li jitħallsu kompletament miċ-ċittadin, u li tistabbilixxi anki f’dan il-qasam projbizzjoni ta’ bejgħ ta’ ċerti kategoriji ta’ prodotti farmaċewtiċi u kwota numerika ta’ negozji li jistgħu jiġu stabbiliti fit-territorju nazzjonali.
MT Il-Ġurnal Uffiċjali tal-Unjoni Ewropea C 184/5

Appell ippreżentat fis-16 ta’ April 2012 minn The Dow Chemical Company mis-sentenza tal-Qorti Ġenerali (Is-Seba’ Awla) mogħtija fit-2 ta’ Frar 2012 fil-Kawża T-77/08: The Dow Chemical Company vs Il-Kummissjoni Ewropea

(Kawża C-179/12 P)

2012/C 184/09

Lingwa tal-kawża: l-Ingliż

Partijiet

Appellanti: The Dow Chemical Company (rappreżentanti: D. Schroeder u R. Polley, avukati)

Parti oħra fil-proċedura: Il-Kummissjoni Ewropea

Talbiet tal-appellanti

L-appellanti titlob li l-Qorti tal-Ġustizzja jogħġobha:

— tannulla s-sentenza tal-Qorti Ġenerali fil-Kawża T-77/08 sa fejn tiċħad it-talba tagħha sabiex tannulla d-deċiżjoni tal-Kummissjoni tal-5 ta’ Diċembru 2007 fil-Każ COMP/38629 kif emendata bid-Deċiżjoni tal-Kummissjoni C(2008) 2974 finali, tat-23 ta’ Ġunju 2008, sa fejn tirrigwarda l-appellanti;

— tannulla d-deċiżjoni tal-Kummissjoni tal-5 ta’ Diċembru 2007 fil-Każ COMP/38629 kif emendata bid-Deċiżjoni tal-Kummissjoni C(2008) 2974 finali tat-23 ta’ Ġunju 2008 sa fejn tirrigwarda l-appellanti;

— b’mod alternattiv, tannulla s-sentenza tal-Qorti Ġenerali fil-Kawża T-77/08 sa fejn din twarrab it-talba tagħha li tnaqqas b’mod sostanziali l-multa imposta fuqha;

— tnaqqas b’mod sostanziali l-multa imposta fuqha;

— tordna lill-Kummissjoni tħallas l-ispejjeż sostnuti minn Dow Chemical Company fir-rigward ta’ din il-kwistjoni; u

— tieħu kull miżura oħra li l-Qorti tal-Ġustizzja tikkunsidra xieraq.

Aggravji u argumenti prinċipali

L-appell fih żewġ aggravji. Skont l-ewwel aggravju, il-Qorti Ġenerali wettqet żball ta’ liġi inkwantu għall-imputazzjoni tal-ksur lill-appellanti. Billi l-appellanti ma eżerċitatx influwenza deċiżiva fuq DuPont Dow Elastomers (iktar ’il quddiem “DDE”), impriża konġunta ma’ EI du Pont de Nemours and Company, hija ma pparteċipatx fil-ksur li twettaq minn DDE. Il-Qorti Ġenerali wettqet żball ta’ liġi billi interpretat b’mod żbaljat il-kunċetti relatati ta’ entità ekonomika waħda, ta’ impriża waħda u tal-eżerċizzju ta’ influenza deċiżiva. Skont it-tieni aggravju, il-Qorti Ġenerali wettqet żball ta’ liġi inkwantu għaż-żieda tal-multa tal-appellanti b’10 % bħala deterrent. Il-Qorti Ġenerali wettqet żball ta’ liġi billi ddeċidiet li l-Kummissjoni ma kisritx il-prinċipju ta’ trattament ugwali f’dan ir-rigward.
MT Il-Ġurnal Uffiċjali tal-Unjoni Ewropea C 118/11

Talba għal deċiżjoni preliminari mressqa mill-Østre Landsret (id-Danimarka) fil-31 ta’ Jannar 2012 — Her Majesty’s Revenue and Customs (HMRC) vs Sunico ApS, M & B Holding ApS u Sunil Kumar Harwani

(Kawża C-49/12)

2012/C 118/17

Lingwa tal-kawża: id-Daniż

Qorti tar-rinviju

Østre Landsret.

Partijiet fil-kawża prinċipali

Rikorrent: Her Majesty’s Revenue and Customs (HMRC).

Konvenuti: Sunico ApS, M & B Holding ApS u Sunil Kumar Harwani.

Domanda preliminari

L-Artikolu 1 tar-Regolament tal-Kunsill (KE) Nru 44/2001 (1), tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’. sentenzi f’materji ċivili u kummerċjali għandu jiġi interpretat fis-sens li l-kamp ta’ applikazzjoni tar-Regolament jestendi għal rikors li fil-kuntest tiegħu l-awtoritajiet ta’ Stat Membru jitolbu danni lil impriżi u lil persuni fiżiċi residenti fi Stat Membru ieħor abbażi ta’ allegazzjoni ta’ assoċjazzjoni kriminali b’għan ta’ frodi — skont id-dritt tal-ewwel Stat Membru — li tikkonsisti fil-parteċipazzjoni f’evażjoni tal-VAT dovuta lill-ewwel Stat Membru?

(1) ĠU Edizzjoni Speċjali bil-Malti, Kapitolu 19, Vol. 4, p. 42
MT Il-Ġurnal Uffiċjali tal-Unjoni Ewropea C 138/7

Appell ippreżentat fid-9 ta’ Marzu 2012 minn Stichting Woonpunt et kontra s-sentenza tal-Qorti Ġenerali (Is-Seba’ Awla) tas-16 ta’ Diċembru 2011 fil-Kawża T-203/10, Stichting Woonpunt et vs Il-Kummissjoni

(Kawża C-132/12 P)

2012/C 138/12

Lingwa tal-kawża: l-Olandiż

Partijiet

Appellanti: Stichting Woonpunt, Stichting Havensteder, li kienet Stichting Com.wonen, Woningstichting Haag Wonen, Stichting Woonbedrijf SWS.Hhvl (rappreżentanti: P. Glazener u E. Henny, avukati, u L. Hancher, hoogleraar)

Parti oħra fil-proċedura: Il-Kummissjoni Ewropea

Talbiet tal-appellanti

— tannulla fl-intier tiegħu jew parzjalment id-digriet [tal-Qorti Ġenerali (Is-Seba’ Awla) tas-16 ta’ Diċembru 2011 fil-Kawża T-203/10] skont l-aggravji mressqa f’dan l-appell.

— tirrinvija l-kawża lill-Qorti Ġenerali sabiex din tiddeċiedi mill-ġdid skont l-evalwazzjoni ġuridika tal-Qorti tal-Ġustizzja.

— tikkundanna lill-Kummissjoni għall-ispejjeż ta’ dawn il-proċeduri kif ukoll għal dawk tal-proċeduri quddiem il-Qorti Ġenerali.

Aggravji u argumenti prinċipali

(1) Skont l-ewwel aggravju, il-Qorti Ġenerali kisret id-dritt tal-Unjoni, evalwat b’mod żbaljat il-fatti rilevanti u ma mmotivatx biżżejjed id-digriet, meta kkunsidrat lill-appellanti bħala l-uniċi benefiċjarji potenzjali tal-iskema ta’ għajnuna adottata mill-Kummissjoni. Il-Qorti Ġenerali ma ħaditx inkunsiderazzjoni li, qabel id-Deċiżjoni (1), l-appellanti kienu jibbenefikaw minn miżuri ta’ għajnuna eżistenti li kellhom jiġu emendati minħabba fiha.. Konsegwentement, l-appellanti mhux biss huma benefiċjarji potenzjali tal-miżuri ta’ għajnuna emendati, iżda huma wkoll benefiċjarji effettivi tal-miżuri ta’ għajnuna eżistenti. Bħala benefiċjarji effettivi, huma jirriżultaw ukoll affettwati individwalment mid-deċiżjoni inkwistjoni.

(2) Skont it-tieni aggravju, il-Qorti Ġenerali kisret id-dritt tal-Unjoni, evalwat b’mod żbaljat il-fatti rilevanti u ma mmotivatx biżżejjed id-deċiżjoni, meta kkunsidrat li l-appellanti ma jagħmlux parti minn kategorija magħluqa ta’ kumpanniji ta’ akkomodazzjoni soċjali eżistenti. Sempliċi possibbiltà teorika li grupp partikolari ta’ benefiċjarji ta’ miżura ta’ għajnuna jista’ madankollu jikber ma hijiex biżżejjed sabiex dan il-grupp ma jiġix ikkunsidrat bħala grupp magħluq. Barra minn hekk, il-kumpanniji ta’ akkomodazzjoni soċjali eżistenti jiffurmaw grupp magħluq, peress li jirriżultaw iktar affettwati mid-Deċiżjoni minn kumpannija ipotetika li tista’ tiġi inkluża wara d-Deċiżjoni bħala kumpannija ta’ akkomodazzjoni soċjali.

(3) Permezz tat-tielet aggravju, l-appellanti jopponu l-evalwazzjoni tal-Qorti Ġenerali li l-appellanti ma għandhomx interess li tiġi annullata d-Deċiżjoni fir-rigward tal-iskema ta’ għajnuna N 642/2009. Il-Qorti Ġenerali applikat b’mod żbaljat id-dritt tal-Unjoni, żbaljat fl-evalwazzjoni tal-fatti u ma mmotivatx biżżejjed id-deċiżjoni tagħha.

(1) Deċiżjoni tal-Kummissjoni C(2009) 9963 finali, tal-15 ta’ Diċembru 2009, dwar l-għajnuna mill-Istat E 2/2005 u N 642/2009 — il-Pajjiżi l-Baxxi — Għajnuna eżistenti u għajnuna speċifika għal proġetti favur kumpanniji ta’ akkomodazzjoni soċjali.
MT Il-Ġurnal Uffiċjali tal-Unjoni Ewropea C 138/8

Appell ippreżentat fid-9 ta’ Marzu 2012 minn Stichting Woonlinie et kontra s-sentenza tal-Qorti Ġenerali (Is-Seba’ Awla) tas-16 ta’ Diċembru 2011 fil-Kawża T-202/10, Stichting Woonlinie et vs Il-Kummissjoni

(Kawża C-133/12 P)

2012/C 138/13

Lingwa tal-kawża: l-Olandiż

Partijiet

Appellanti: Stichting Woonlinie, Stichting Allee Wonen, Woningstichting Volksbelang, Stichting WoonInvest, Stichting Woonstede (rappreżentanti: P. Glazener u E. Henny, avukati, u L. Hancher, hoogleraar)

Parti oħra fil-proċedura: Il-Kummissjoni Ewropea

Talbiet tal-appellanti

— tannulla fl-intier tiegħu jew parzjalment id-digriet [tal-Qorti Ġenerali (Is-Seba’ Awla) tas-16 ta’ Diċembru 2011 fil-Kawża T-202/10] skont l-aggravji mressqa f’dan l-appell.

— tirrinvija l-kawża lill-Qorti Ġenerali sabiex din tiddeċiedi mill-ġdid skont l-evalwazzjoni ġuridika tal-Qorti tal-Ġustizzja.

— tikkundanna lill-Kummissjoni għall-ispejjeż ta’ dawn il-proċeduri kif ukoll għal dawk tal-proċeduri quddiem il-Qorti Ġenerali.

Aggravji u argumenti prinċipali

(1) Skont l-ewwel aggravju, il-Qorti Ġenerali kisret id-dritt tal-Unjoni, evalwat b’mod żbaljat il-fatti rilevanti u ma mmotivatx biżżejjed id-digriet, meta kkunsidrat lill-appellanti bħala l-uniċi benefiċjarji potenzjali tal-iskema ta’ għajnuna adottata mill-Kummissjoni. Il-Qorti Ġenerali ma ħaditx inkunsiderazzjoni li, qabel id-Deċiżjoni (1), l-appellanti kienu jibbenefikaw minn miżuri ta’ għajnuna eżistenti li kellhom jiġu emendati minħabba fiha. Konsegwentement, l-appellanti mhux biss huma benefiċjarji potenzjali tal-miżuri ta’ għajnuna emendati, iżda huma wkoll benefiċjarji effettivi tal-miżuri ta’ għajnuna eżistenti. Bħala benefiċjarji effettivi, huma jirriżultaw ukoll affettwati individwalment mid-deċiżjoni inkwistjoni.

(2) Skont it-tieni aggravju, il-Qorti Ġenerali kisret id-dritt tal-Unjoni, evalwat b’mod żbaljat il-fatti rilevanti u ma mmotivatx biżżejjed id-deċiżjoni, meta kkunsidrat li l-appellanti ma jagħmlux parti minn kategorija magħluqa ta’ kumpanniji ta’ akkomodazzjoni soċjali eżistenti. Sempliċi possibbiltà teorika li grupp partikolari ta’ benefiċjarji ta’ miżura ta’ għajnuna jista’ madankollu jikber ma hijiex biżżejjed sabiex dan il-grupp ma jiġix ikkunsidrat bħala grupp magħluq. Barra minn hekk, il-kumpanniji ta’ akkomodazzjoni soċjali eżistenti jiffurmaw grupp magħluq, peress li jirriżultaw iktar affettwati mid-Deċiżjoni minn kumpannija ipotetika li tista’ tiġi inkluża wara d-Deċiżjoni bħala kumpannija ta’ akkomodazzjoni soċjali.

(1) Deċiżjoni tal-Kummissjoni C(2009) 9963 finali, tal-15 ta’ Diċembru 2009, dwar l-għajnuna mill-Istat E 2/2005 u N 642/2009 — il-Pajjiżi l-Baxxi — Għajnuna eżistenti u għajnuna speċifika għal proġetti favur kumpanniji ta’ akkomodazzjoni soċjali.
MT Il-Ġurnal Uffiċjali tal-Unjoni Ewropea C 217/10

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-14 ta’ Mejju 2012 — WIND Telecomunicazioni SpA vs Autorità per le Garanzie nelle Comunicazioni et

(Kawża C-230/12)

2012/C 217/19

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: WIND Telecomunicazioni SpA

Konvenuti: Autorità per le Garanzie nelle Comunicazioni et

Domanda preliminari

Id-dispożizzjonijiet settorjali Komunitarji, b’mod partikolari d-dispożizzjonijiet tad-Direttiva 2002/20/KE (1), għandhom jiġu interpretati fis-sens li jipprekludu leġiżlazzjoni nazzjonali ċċitata f’dan id-digriet, u b’mod iktar partikolari l-Liġi Nru 266/2005, b’mod partikolari minħabba l-mod kif din hija konkretament applikata fil-livell regolatorju?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni), ĠU Edizzjoni Speċjali bil-Malti, Kapitolu 13, Vol. 29, p. 337.
MT Il-Ġurnal Uffiċjali tal-Unjoni Ewropea C 217/9

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-14 ta’ Mejju 2012 — Fastweb SpA vs Autorità per le Garanzie nelle Comunicazioni et

(Kawża C-229/12)

2012/C 217/18

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Fastweb SpA

Konvenuti: Autorità per le Garanzie nelle Comunicazioni et

Domanda preliminari

Id-dispożizzjonijiet Komunitariji settorjali, b’mod partikolari d-dispożizzjonijiet tad-Direttiva Nru 2002/20/KE (1), għandhom jiġu interpretati fis-sens li jipprekludu l-leġiżlazzjoni nazzjonali ċċitata fid-digriet preżenti, u b’mod partikolari l-Liġi Nru 266/2005, u dan minħabba l-mod kif hija applikata konkretament f’livell leġiżlattiv?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (ĠU Edizzjoni Speċjali bil-Malti, Kapitolu 13, Vol. 29, p. 337).
MT Il-Ġurnal Uffiċjali tal-Unjoni Ewropea C 217/10

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-14 ta’ Mejju 2012 — Vodafone Omnitel Nv vs Autorità per le Garanzie nelle Comunicazioni, Presidenza del Consiglio dei Ministri

(Kawża C-231/12)

2012/C 217/20

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Vodafone Omnitel Nv

Konvenuti: Autorità per le Garanzie nelle Comunicazioni, Presidenza del Consiglio dei Ministri

Domanda preliminari

Id-dispożizzjonijiet settorjali Komunitarji, b’mod partikolari d-dispożizzjonijiet tad-Direttiva Nru 2002/20/KE (1) għandhom jiġu interpretati fis-sens li jipprekludu l-leġiżlazzjoni nazzjonali ċċitata f’dan id-digriet, u b’mod iktar partikolari jipprekludu l-Liġi Nru 266/2005, b’mod partikolari minħabba l-mod kif din hija konkretament applikata fuq il-livell regolatorju?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni), ĠU Edizzjoni Speċjali bil-Malti, Kapitolu 13, Vol. 29, p. 337
MT Il-Ġurnal Uffiċjali tal-Unjoni Ewropea C 217/10

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-14 ta’ Mejju 2012 — Fastweb SpA vs Autorità per le Garanzie nelle Comunicazioni et

(Kawża C-232/12)

2012/C 217/21

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Fastweb SpA

Konvenuta: Autorità per le Garanzie nelle Comunicazioni et

Domanda preliminari

Id-dispożizzjonijiet Komunitarji f’dan is-settur, b’mod partikolari d-dispożizzjonijiet imsemmija fid-Direttiva Nru 2002/20/KE (1), għandhom jiġu interpretati fis-sens li jipprekludu lil-leġiżlazzjoni nazzjonali, ukoll iċċitata, b’mod partikolari l-Liġi Nru 266 tal-2005, ukoll għall-mod kif tiġi applikata konkretament f’regolament?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (ĠU Edizzjoni Speċjali bil-Malti, Kapitolu 13, Vol. 29, p. 337).
MT Il-Ġurnal Uffiċjali tal-Unjoni Ewropea C 217/9

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-14 ta’ Mejju 2012 — Vodafone Omnitel Nv vs Autorità per le Garanzie nelle Comunicazioni, Presidenza del Consiglio dei Ministri

(Kawża C-228/12)

2012/C 217/17

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Vodafone Omnitel Nv

Konvenuti: Autorità per le Garanzie nelle Comunicazioni, Presidenza del Consiglio dei Ministri

Domandi preliminari

Id-dispożizzjonijiet Komunitarji tas-settur, b’mod partikolari d-dispożizzjonijiet tad-Direttiva Nru 2002/20/KE (1), għandhom jiġu interpretati fis-sens li huma jipprekludu l-leġiżlazzjoni nazzjonali ċċitata, u b’mod partikolari l-liġi Nru 266 tal-2005, anki minħabba l-mod ta’ kif din hija applikata b’mod konkret fuq il-livell regolamentari?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni); ĠU Edizzjoni Speċjali bil-Malti, Kapitolu 13, Vol. 29, p. 337.
MT Il-Ġurnal Uffiċjali tal-Unjoni Ewropea C 217/12

Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fl-24 ta’ Mejju 2012 — WIND Telecomunicazioni SpA vs Autorità per le Garanzie nelle Comunicazioni

(Kawża C-254/12)

2012/C 217/25

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: WIND Telecomunicazioni SpA

Konvenuta: Autorità per le Garanzie nelle Comunicazioni

Domanda preliminari

Id-dispożizzjonijiet settorjali Komunitarji, b’mod partikolari d-dispożizzjonijiet tad-Direttiva Nru 2002/20/KE (1) għandhom jiġu interpretati fis-sens li jipprekludu l-leġiżlazzjoni nazzjonali ċċitata f’dan id-digriet, u b’mod iktar partikolari jipprekludu l-Liġi Nru 266/2005, b’mod partikolari minħabba l-mod kif din hija konkretament applikata fuq il-livell regolatorju?

(1) Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni), ĠU Edizzjoni Speċjali bil-Malti, Kapitolu 13, Vol. 29, p. 337.